text: Kvindehader på spil i Vejle?
  29 december 2014 kl. 16.41
  Flere kvinder er blevet overfaldet i Vejle og omegn i løbet af december. Det seneste offer er en 33-årig kvinde. Hun blev overfaldet på en løbetur 2. juledag.
  Det begyndte som en helt almindelig løbetur 2. juledag i fuldt dagslys i Vejle for den 33-årige Tine Pedersen. Pludseligt sparkede en mand hende ned, mens han skreg ?fucking smatso? adskillige gange til hende.
  Efter overfaldet kom Tine Pedersen på skadestuen. Overfaldet havde givet hende kraftige smerter i skulderen og blod i urinen.
  Gerningsmanden er mørk i huden og godt 170 cm høj.
  Det vides ikke, om der er tale om den samme mand, men Tine Pedersen er blot det seneste eksempel på en stribe voldelige overfald mod kvinder i Vejle.
  Nu opfordrer Tine Pedersen på facebook kvinderne i Vejle til at passe på. 
  Hun håber, at opmærksomheden kan være med til at fange gerningsmanden.
  Varighed: 1 m 55 sek.
  
  